
1. Suferința umană, realitate existenţială 


Omul, de la începutul apariţiei sale pe pământ până astăzi, s-a confruntat şi 
continuă să se confrunte cu o realitate existențială: suferința umană. 

O continuă şi dramatică întrebare: De ce?, care vrea să aibă un răspuns corect 
cu privire la originea misterioasă a suferinţei şi un răspuns satisfăcător la sen- 
sul acesteia străbat ca un fir roșu itinerarul multimilenar al istoriei umanității. 

Faptul că genii religioase şi filosofi s-au străduit să descopere originea sufe- 
rinţei şi semnificaţia acesteia pentru viața umană şi, pe această bază, să ofere 
oamenilor „o indicație şi o invitaţie pentru a înfrunta suferința într-o manieră 
justă şi pentru a o accepta sau a o combate într-o manieră autentică”! denotă 
că suferința este cu adevărat o problemă serioasă pentru existența umană. 

Această aserțiune confirmă că suferința este „o problemă centrală a istoriei 
lumii şi ineluctabilă pentru conștiința umană și pentru sensul vieții”. 

Este o problemă esenţială: „Nu există alta care să zguduie atât de profund 
inteligența şi inima. S-ar putea spune că este problema existenţială prin exce- 
lenţă, aceea în care existenţa se simte amenințată şi chiar atacată”?. 

În rândul acelora care afirmă că suferința este o adevărată problemă, ba 
chiar existenţială şi esenţială, şi care se străduiesc să-i descopere originea şi 
să-i înțeleagă semnificaţia finală, este şi Papa loan Paul al II-lea. 

Acesta, atât în Scrisoarea apostolică Salvifici doloris, care, „din câte rezultă, 
este primul document pontifical în întregime şi direct îndreptat spre tratarea 
temei suferinţei”, cât şi în restul învățăturii sale, tratează suferinţa ca pe o 
adevărată şi fundamentală problemă umană. 


1 M. SCHELER, Durerea, moartea, imortalitatea, Elle Di Ci, Torino 1983, 35. 

2 G. MARCHESI, „Pentru ce-i durere în lume?” La civiltà cattolica 135 (1984) 1, 562. 

* J, GALoT, „Suferinţa omului și cuvântul lui Dumnezeu”, La civiltà cattolica 132 (1981) 4, 
429. 

+ G. MARCHESI, „Pentru ce-i durere în lume?”, în La Civiltà cattolica 135 (1984) 1, 563. 

Referitor la problema suferinței, Papa scrie: 


Poate nimic altceva decât ea cere cu stringenţă, în „realitatea sa obiectivă”, să fie 
tratată, meditată şi concepută sub forma unei probleme explicite, şi, prin urmare, 
în jurul ei să se pună întrebări de fond şi să se caută răspunsuri. După cum se vede, 
nu e vorba aici numai de a face o descriere a suferinţei... când voim să penetrăm 
lumea suferinței umane’. 


Pontiful continuă şi afirmă: 


În interiorul fiecărei suferinţe experimentate de om şi, în aceeași măsură, la baza 
întregii lumi a suferinţei apare inevitabil interogativul „de ce?” — şi această între- 
bare este o întrebare referitoare la cauza, la rațiunea şi, totodată, la scopul (pentru 
ce) şi, în definitiv, referitor la sensul acesteia“. 


Toţi aceşti „de ce?”, care așteaptă un răspuns adecvat, arată cu claritate că 
suferința nu este ceva fără importanţă, ci, dimpotrivă, o problemă de o impor- 
tanță deosebită pentru omenire. 

Papa, impulsionat „de cea mai profundă cerinţă a inimii care ne porunceş- 
te să învingem frica”, „precum şi de imperativul profund al credinței”, care 
cere să fie proclamată, înfruntă cu curaj şi claritate problema suferinţei uma- 
ne, chiar dacă aceasta îndrăzneşte „să atingă ceea ce pare atât de intangibil în 
orice om’, misterul său personal, „şi în felul său intimidează”” şi „în fața căre- 
ia omul se cutremură”". 

Pontiful, călăuzit „de profundul imperativ al credinței” şi impulsionat „de 
cea mai profundă necesitate a inimii”, tratează problema suferinţei în toată 
complexitatea ei. 

Ioan Paul al II-lea, pentru care „nu este de ajuns a cunoaşte lucrurile, nu 
este suficient a le gândi, ci trebuie să devină viață”!!, iluminat şi călăuzit de 
darul credinţei creștine, coboară „din minte în inimă”, „locul interior” în care 
se reculege şi „contemplă, în cunoaşterea şi iubirea Domnului”, suferința uma- 
nă „în globalitatea ei”. Nu se opreşte în „contemplarea” suferinței asupra as- 
pectelor empirice, medicale, psihologice, filosofice sau numai religioase, ci, 


5 IOAN PAUL AL II-LEA, Scrisoarea apostolică despre sensul suferinței, Salvifici doloris, nr. 5. 
$ IOAN PAUL AL II-LEA, Scrisoarea apostolică despre sensul suferinței, Salvifici doloris, nr. 9. 
7 IOAN PAUL AL II-LEA, Scrisoarea apostolică despre sensul suferinţei, Salvifici doloris, nr. 4. 
ê IOAN PAUL AL II-LEA, Scrisoarea apostolică despre sensul suferinței, Salvifici doloris, nr. 4. 
°? IOAN PAUL AL II-LEA, Scrisoarea apostolică despre sensul suferinței, Salvifici doloris, nr. 4. 
10 IOAN PAUL AL II-LEA, Scrisoarea apostolică despre sensul suferinței, Salvifici doloris, nr. 18. 
" IOAN PAUL AL II-LEA, „Cunoaşterea omului şi a inimii sale”: „ Angelus” la Castel Gandol- 
fo (29 septembrie 1996). 

depăşind toate aceste aspecte, intră în profunzimea Revelaţiei totale în Cristos 
şi o priveşte în lumina proiectului divin şi în consecinţele sale eterne: salvarea 
eternă sau condamnarea eternă. 

Sfântul Părinte nu numai că „contemplă” realitatea suferinței despre care 
exprimă gândul său, ci şi trăieşte situaţia dramatică a suferinţei în propria sa 
persoană, devenind astfel un adevărat „martor-maestru”. 


Sunt martor eu însumi, din anii tinereții mele, al atâtor dureri şi al atâtor încer- 
cări” şi „vin ca un pelerin al adevărului şi al speranţei..., ca martor în propria mea 
carne a semnificației şi a valorii pe care o are durerea când este primită apropiin- 
du-te încrezător de Dumnezeu cel „bogat în milostivire”?. Împărtăşind şi eu, în 
aceşti ani, de multe ori experienţa bolii, am înţeles tot mai clar valoarea ei pentru 
slujirea petrină şi pentru viața însăşi a Bisericii'. 


SD A . 


Ioan Paul al II-lea, fiind un om „expert în suferință” în propria „carne, în 
mod special din cauza atentatului şi a bolilor succesive, posedând erudiție şi 
capacitate productivă de gândire, pune în discuţie problema suferinței umane 
şi, pentru că are capacitatea necesară, propune un răspuns creştin valid, nu 
numai pentru creştinii catolici, ci şi pentru toţi oamenii de bunăvoință. 


1.1. Suferința, realitate evidentă 


Nu sunt necesare dezbateri filosofice pentru a demonstra existența suferin- 
tei în societatea umană: aceasta este o realitate evidentă. 

Se poate suferi în propria persoană în diverse moduri şi din diferite motive. 
Se poate suferi din cauza lipsei de hrană şi de îmbrăcăminte, necesare pentru 
viaţa cotidiană; pentru lipsa unei locuinţe decente; din cauza imposibilității de 
a forma o familie din cauza lipsei structurilor necesare dezvoltării normale a 
familiei; din cauza unei boli ce tulbură întreaga existență; din cauza singurătă- 
ţii sau a neînţelegerii. 

Suferința poate intra în viaţa omului din cauza pierderii bunurilor materi- 
ale, a sănătăţii, pierderii celor dragi trecuţi din această lume; din cauza greşe- 
lilor comise; din cauza pierderii păcii interioare şi din cauza pericolului unei 
morți neprevăzute şi dureroase, cu perspectiva osândei veşnice. 


12 IOAN PAUL AL II-LEA, Martirii sunt fermentul istoriei lui '900. Sfânta Liturghie pentru 
comemorarea martirilor secolului XX (7 mai 2000). 

13 JOAN PAUL AL II-LEA, Valoarea durerii. Călătoria în Cuba. În sanctuarul „Sf. Lazăr”, (24 
ianuarie 1998). 

14 IOAN PAUL AL II-LEA, Noua evanghelizare și demnitatea celui ce suferă. Mesajul pentru 
a IX-a Zi Mondială a Bolnavului din 11 februarie 2001 (22 august 2000). 

Sensibilitatea umană trezită de nenumăratele neliniștitoare situaţii sociale 
sau materiale poate deveni un izvor de suferinţă. 

leşind din propria locuinţă pe stradă pentru a merge la serviciu sau pentru 
a procura cele necesare pentru viaţă, întâlnirea cu sărmanii cerșetori, cu copi- 
ii abandonaţi şi înfometați, cu vagabonzii străzii, cu alcoolici, cu drogați, cu 
bolnavi mintal, cu bătrâni ce poartă cu greu povara vieţii şi a bolii, dacă eşti 
dotat cu o sensibilitate umană normală, nu poţi rămâne indiferent şi liniştit 
fără a simţi un profund sentiment de compasiune. 

Vizitând o persoană dragă bolnavă, internată în spital din cauza unei boli 
grave, întâlnind suferința în cel mai cunoscut ambient al său, văzând corpuri 
umane chinuite de durere şi suflete neliniștite, îngrijorate sau de-a dreptul 
lipsite de speranţă şi disperate de situația lor deplorabilă, nu se poate să nu fii 
afectat şi să nu te gândeşti la suferința umană. 

Lacrimile ce se scurg din ochii îndureraţi ai unei persoane nefericite, care a 
pierdut pe neaşteptate un prieten drag, dezvăluie suferința interioară şi pot 
emoţiona inimile sensibile. 

Liniştit şi senin în propria casă, împreună cu toți ai tăi, voind să intri în 
contact cu realitățile societății umane, deschizând televizorul poţi avea surpri- 
za, prin intermediul ştirilor, să te întâlneşti cu lumea vastă a suferinței umane. 

Poţi vedea evenimente rutiere soldate cu accidente grave sau de-a dreptul 
cu morți; dezastre naturale, unele cauzate de intervenţiile nechibzuite ale 
omului asupra naturii; dezastre ecologice ce contaminează aerul, apa, solul şi 
alimentele şi pun în pericol sănătatea, viața şi ambientul terestru; foamea cro- 
nică ce ucide zilnic milioane de copii inocenți „sub privirea mamelor lor”™; 
teribile atentate ce seamănă răniți, morți şi neliniștitoare teroare; lupte fratri- 
cide izvorâte din pasiunea nestăvilită de bani, putere şi orgoliu fără limite; 
războaie teribile ce produc incalculabile daune materiale, nenumărați răniţi, 
refugiați, orfani şi morţi nevinovați. 

Din mărturia prietenilor noştri, din propria experiență, din ceea ce citim 
din ziare şi reviste, din ceea ce ascultăm la radio sau din tot ceea ce vedem la 
televizor se poate afirma, fără pericolul de a greşi, că, „dintre realităţile ce se 
impun de la sine, fără necesitatea unei demonstraţii raționale, durerea şi 


moartea se bucură de privilegiul certitudinii”!$. 


15 JOAN PAUL AL II-LEA, Scrisoarea enciclică Dives in misericordia, nr. 11. 
16 B, MORICONI, „Meditaţie despre durerea şi moartea lui Isus”, Rivista di Vita spirituale 36 
(1982) 510. 

La situaţiile dureroase amintite mai sus se poate adăuga că „există victime 
ale violenţei, ale lipsei de mijloace de existenţă, ale flagelurilor sociale”, care 
fac mai împovărătoare suferința umanităţii. 

Nu trebuie să se uite că suferința nu este numai aceea provocată de cataclis- 
me naturale sau de răutatea umană, dar şi aceea a muncii zilnice: cercetarea 
ştiinţifică şi tehnică, precum şi munca manuală a agricultorului sau a munci- 
torului. 


Orice muncă - fie cea manuală sau intelectuală — este unită în mod inevitabil cu 
oboseala. Cartea Genezei o expune într-un mod cu adevărat penetrant, opunând 
la acea originală binecuvântare a muncii, conținută în misterul însuşi al creaţiei şi 
unită cu demnitatea elevată a omului de imagine a lui Dumnezeu, blestemul pe 
care păcatul l-a adus cu sine: „Blestemat să fie pământul din pricina ta! Cu durere 
vei scoate din el hrană pentru toate zilele vieţii tale” (Gen 3,17). Această durere 
unită cu munca trasează calea vieții umane pe pământ și constituie prevestirea 
morţii: „În sudoarea frunţii tale vei mânca pâinea până te vei întoarce în pământ, 
pentru că din el ai fost creat” (Gen 3,19)!8. 


Transpiraţia şi oboseala pe care le comportă în mod necesar munca în con- 
diția actuală a umanităţii au devenit „pâinea noastră cea de toate zilele” (Lc 
11,3), contribuţia personală zilnică la suferinţa lumii. 

Toţi muncitorii, în propria casă, pe terenul cultivabil, în fabrici sau între- 
prinderi particulare, simt povara şi oboseala muncii ca pe o adevărată suferin- 
tă umană. 

Toată suferința umană a devenit ca un „cumul incomparabil de suferință şi 
pare că se transformă în epoca noastră într-o particulară suferință a lumii”, 


ce ameninţă prezentul şi viitorul păcii şi al fericirii umane. 


1.2. Suferinta, realitate universală şi compactă 


O cercetare istorică nu prea aprofundată despre extensiunea suferinței de-a 
lungul existenței umanităţii dezvăluie, cu claritate indubitabilă, universalita- 
tea acesteia, adică extensiunea sa peste toate secolele şi la toate generaţiile. 

Nenumărate opere literare descriu momente tragice de suferință suportate 
de persoane sau grupuri compacte de oameni; multe scrieri filosofice încearcă 
să se scufunde în lumea profundă şi tulburătoare a suferinței pentru a-i descoperi 


17 M. BIZZOTTO, „Linii teologico-spirituale din Salvifici doloris”, Rivista di Pastorale Litur- 
gica 23 (1985) 17. 

18 JOAN PAUL AL II-LEA, Scrisoarea enciclică Laborem exercens, nr. 27. 

1 IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 8. 

originea şi sensul şi pentru a oferi soluţii în ce priveşte existenţa ei enigmatică 
şi ajung deseori să o declare absurdă, nedreaptă sau de-a dreptul responsabilă 
de negarea existenţei Divinităţii; renumite picturi imortalizează momente de 
chinuitoare durere; sculpturi reprezentând persoane sau grupuri cufundate în 
durere; monumente funerare ce vorbesc despre „victoria” suferinței şi a morţii 
asupra vieţii. 

Mărturiile semănate pretutindeni „de papirusurile egiptene, de tăblițele ba- 
biloniene, de bronzurile persiene şi de inscripţiile miceniene”” evidenţiază 
preocuparea umană referitoare la extensiunea nelimitată în timp a suferinţei. 
Problema suferinței cu extensiunea sa universală în timp şi în spaţiu nu a fost 
reliefată numai de marii gânditori, literați, sculptori sau pictori ai umanității, 
ci şi de marile genii ale diferitelor religii. 

Unii dintre fondatorii de religii s-au străduit să descopere originea şi să 
înțeleagă sensul misterului suferinței umane, pentru a fi capabili să dea un 
ajutor preţios şi discipolilor lor. Istoria religiilor ne este martoră în această 
privinţă şi ne vorbeşte într-un mod cu totul special prin intermediul Budis- 
mului, religia centrată complet pe problema suferinței. 

Doctrina budistă, agăţată cu toate forțele sale de suferința umană, aprofun- 
dează „natura suferinţei, cauza suferinţei, condiţia pentru a elimina suferința, 
calea pentru a realiza această condiție din partea spiritului uman'?. 

Mărturiile amintite vorbesc despre impactul universalităţii suferinței cu 
gândirea umană şi atitudinea omului față de enigma chinuitoare a durerii. 

Alături de toate aceste mărturii ce se referă la universalitatea suferinței în 
timp şi în spaţiu, rodul unui mare efort uman, omenirea cunoaște şi ne pune 
în mâini o altă mărturie extrem de validă, ce nu-i fructul inteligenței umane, 
ci al condescendenţei divine, ce revelează pe deplin misterul suferinței umane 
şi, totodată, scopul acesteia, şi aceasta este Biblia. „Sfânta Scriptură este o mare 
carte despre suferință”. 

Biblia, unica dintre cărți scrisă sub inspiraţia Duhului Sfânt, revelează „ori- 
ginea misterioasă a suferinței umane” (cf. Gen 3,1-19) şi atitudinea lui Dum- 
nezeu, ca şi a omului în fața suferinţei intrate în lume. 


În Sfânta Scriptură găsim un extins catalog de situaţii variate şi dureroase pentru om”: 
„pericolul de moarte, moartea propriilor fii şi, în mod special, moartea primului şi 


9 E D'ONOFRIO, Durerea, un tovarăș incomod, Paoline, Torino 1992, 17-18. 

21 M. SCHELER, Durerea, moartea, imortalitatea, Elle Di Ci, Torino 1983, 54. 

*2 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 6. 
*5 IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 7. 

unicului născut, şi apoi încă: lipsa copilului, nostalgia de patrie, persecuția şi osti- 
litatea ambientului, disprețul şi bătaia de joc de cel ce suferă, singurătatea şi aban- 
donarea; de asemenea: mustrările de conştiinţă, dificultatea de a înţelege de ce cei 
răi prosperă şi cei drepți suferă, infidelitatea şi ingratitudinea din partea prieteni- 
lor şi a vecinilor; în sfârşit: nenorocirea propriei națiuni. Vechiul Testament, tra- 
tând omul ca pe un întreg psihofizic, uneşte deseori suferințele morale cu durerile 
unor părți determinate ale organismului: oase, rinichi, ficat, viscere şi inimă”. 
„Această listă diversificată, desigur, nu epuizează tot ceea ce tema suferinţei a spus 
deja şi constant repetă cartea istoriei omului (aceasta este, mai degrabă, o „carte 
nescrisă”) şi încă mai mult cartea istoriei umanității, citită prin istoria fiecărui 


» 


om 25 


Cursul ascendent al revelației despre suferință atinge punctul său culmi- 
nant în persoana lui Cristos, Fiul lui Dumnezeu, Întrupat, care suferă inocent 
şi se oferă ca sacrificiu de ispăşire pentru mântuirea lumii. Toate cele scrise în 
Noul Testament devin „Vestea cea Bună”% despre suferința umană. 


Evanghelia suferinței înseamnă nu numai prezența suferinţei în Evanghelie, ca 
una dintre temele Veştii Bune, ci revelarea, de asemenea, a forței salvifice şi a sem- 
nificației salvifice a suferinţei în misiunea mesianică a lui Cristos şi, ca urmare, în 
misiune şi vocaţia Bisericii. Cristos nu le ascundea propriilor ascultători necesita- 
tea suferinţei. Foarte clar spunea: „Dacă cineva vrea să vină după mine... să-şi ia 
crucea în fiecare zi” (Lc 9,23). Calea ce duce la Împărăţia cerurilor este „strâmtă şi 
îngustă” şi Cristos o opune căii „largi şi spaţioase, care, de fapt, „duce la pieire” 
(Mt 713-147. 


În Isus, care revelează „necesitatea suferinței” pentru mântuirea eternă a 
neamului omenesc, descoperim sensul universalității suferinţei. Cum „toţi au 
păcătuit” (Rom 5,12) în Adam şi au devenit răniți şi bolnavi, pentru a se salva, 
„toți? au nevoie de un medicament eficace pentru a se vindeca şi a se salva. 
Neamului omenesc, rănit şi bolnav din cauza veninului păcatului originar, 
Dumnezeu, plin de milostivire, îi oferă, chiar dacă e amar şi neplăcut, „unicul 
medicament” capabil să-l vindece şi să-l salveze, şi acesta este „suferinţa 

Lumina clară şi strălucitoare a revelaţiei totale în Cristos luminează sensul 
universalității suferinţei pentru neamul omenesc şi-l ajută să descopere eficiența 


** JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 6. 

*5 IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 7. 

*% JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 25. 

*7 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 25. 

? IOAN PAUL AL II-LEA, Încurajaţi cu mângâierea lui Cristos. Voluntarilor suferinţei şi 
Lucrătorilor Crucii (17 iunie 1995). 

sa de nesubstituit. Numai în această lumină putem înțelege pentru ce suferința 
constituie un fenomen universal şi 


nimeni nu poate scăpa de îmbrăţişarea ei. Așteaptă omul de la intrarea sa în lume 
şi îl însoţeşte până la ultima sa răsuflare. Loveşte orice om şi cuprinde totul din 
om: trup, suflet, inimă şi spirit. Domeniul ei este atât de extins, încât cuprinde 
toate potenţialitățile pe care omul le are în sine”. 


Suferința umană, ce „constituie în ea însăşi aproape o lume specifică” „dis- 
tribuită în foarte mulţi indivizi, parcă semănată peste tot”%, „însoţeşte omul 
situat pe orice grad de longitudine şi latitudine geografică”. 

Suferința prezintă nu numai caracteristica de a fi „distribuită” nenumărați- 
lor indivizi umani, „întrucât orice suferinţă este strict personală şi irepetabilă, 
refractară la orice interferență umană”, dar şi aceea de „compactitate, „pen- 
tru că situaţiile de durere se aseamănă, dacă nu pentru altceva, cel puţin pen- 
tru o mistuitoare necesitate a inimii ce cere înţelegere a situaţiei și ajutor sau 
se întreabă cu insistență despre semnificația suferinţei”*, şi, într-un mod spe- 
cial, când aceasta, „în unele perioade de timp şi în anumite spaţii ale existenţei 
umane, pare că se condensează într-un mod particular”. 

De multe ori s-au întâlnit momente de compactitate de suferință în istoria 
umanităţii: o erupție vulcanică sau un grav cutremur de pământ care ucide, 
răneşte şi ruinează multe vieți umane; o secetă prelungită urmată de o inevi- 
tabilă foamete ce pune în pericol viața oamenilor și a animalelor; furtuni pu- 
ternice cu revărsări devastatoare de râuri; flagelul unei epidemii de ciumă; un 
război între diferite națiuni sau un război civil. 

La întrebarea: „Lumea epocii noi, lumea zborurilor cosmice, lumea cuceri- 
rilor ştiinţifice şi tehnice neajunse vreodată la acest nivel nu este oare în același 
timp lumea ce geme și suferă (Rom 8,22) şi așteaptă cu nerăbdare revelarea fii- 
lor lui Dumnezeu (Rom 8,19)”%, răspunsul poate fi acesta: suferința este un 
„tovarăş mereu fidel, chiar dacă incomod, pentru toate generaţiile tuturor 
timpurilor istoriei omenirii. Suferinţa, prezentă în orice colţ al pământului, a 


29? M. COLUMBA, Veniţi la Cristos voi toţi care suferiți, Marietti, Torino 1944, VII. 

%0 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 8. 

*1 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 2. 

* G. TALIERCIO, Valoarea suferinţei. Reflecţii despre „Salvifici doloris” a lui loan Paul al H- 
lea, ADP, Roma 1985, 9. 

* G. TALIERCIO, Valoarea suferinţei. Reflecţii despre „Salvifici doloris” a lui loan Paul al H- 
lea, ADP, Roma 1985, 9. 

%4 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 8. 

35 IOAN PAUL AL II-LEA, Scrisoarea enciclică Redemptor hominis, nr. 8. 

devenit ca un ambient natural al vieţii noastre, încât se poate afirma că „în ea” 
„trăim, ne mişcăm şi suntem” (Fap 17,28). 


1.3. Suferința ține de profunzimea umană 


Ioan Paul al II-lea, în învăţătura sa despre suferința umană și despre rolul 
ce-l joacă în realizarea totală a omului, foloseşte aceste expresii: 


Suferința pare să fie şi este parcă inseparabilă de existența terestră a omului”. Pare 
să fie în mod particular esenţială naturii omului. Adică este tot atât de profundă 
cât omul, tocmai pentru că manifestă în modul său acea profunzime ce e proprie 
omului şi în modul său o depăşeşte. Suferința pare să aparţină transcendenţei 
omului: ea este unul dintre acele puncte în care omul este „destinat” într-un mod 
sigur să se depăşească pe sine şi e chemat la aceasta într-un mod misterios”. Pen- 
tru a descoperi sensul profund al suferinţei, urmând Cuvântul revelat al lui Dum- 
nezeu, e necesară o deschidere largă către subiectul uman în multiplicitatea po- 
tenţialităților sale. E nevoie, mai ales, de acceptarea luminii Revelaţiei, nu numai 
întrucât aceasta exprimă ordinea transcendentală a harului, ci, mai ales, întrucât 
luminează această ordine cu iubire, ce-i izvorul definitiv a tot ce există. Iubirea 
este şi izvorul cel mai plin al răspunsului la întrebarea despre sensul suferinţei. 


Pentru a penetra în profunzimea gândirii Pontifului, este necesar „să se 
accepte lumina Revelaţiei ca izvor definitiv a tot ceea ce există” şi să se consi- 
dere realitatea umană în această lumină. 

„Existenţa terestră a omului”, îmbibată cu suferință, în mod „esenţial”, şi 
destinată a duce ființa umană la realizarea ei totală, adică transcendentală, 
poate fi înțeleasă numai la lumina deplinei revelații a iubirii lui Dumnezeu. 

Iubirea eternă divină, în consfătuirea sa trinitară, a proiectat pentru toți 
oamenii un destin minunat ce trebuia să se realizeze „la împlinirea timpuri- 
lor” (Evr 9,26) prin acţiunea lui Isus Cristos. „În el ne-a ales mai înainte de 
întemeierea lumii, ca să fim sfinţi şi neprihăniţi înaintea lui. În iubire el ne-a 
rânduit de mai înainte spre înfiere, prin Isus Cristos, după planul binevoitor al 
voinţei sale” (Ef 1,4-5). 

Dumnezeu, urmând proiectul său, din momentul creaţiei omului, a sădit în 
profundul ființei umane „germenul” tendinței de realizare a proiectului divin, 
„dorinţa arzătoare misterioasă, chemarea mirabilă de a participa la natura şi 
la viaţa divină. 


%6 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 3. 
*7 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 2. 
*5 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 13. 

Fiinţa umană, „purtătoare în sine a dorinţei arzătoare de a trăi şi de a se 
realiza în mod plenar””, experimentează această „sensibilitate”, această ten- 
dinţă spre ţinta predestinată, ca pe o tensiune sau o suferinţă, chiar dacă strin- 
gentă, în acelaşi timp gratificantă. 

Astfel proiectat, „omul, imaginea lui Dumnezeu”, iese din mâinile Creato- 
rului său ca „o persoană, adică un ente subiect capabil să acționeze în mod 
programat şi rațional, capabil să se decidă de la sine şi să tindă să se realiza pe 
sine”, conform planului prestabilit. Inoculând în profundul ființei umane 
tendinţa de a se realiza conform proiectului divin, Dumnezeu aduce la exis- 
tență omul într-un stadiu de perfectibilitate. Omul apare din primul moment 
al existenţei sale ca persoană ce tinde în mod natural spre deplina sa „realiza- 
re-perfecțiune”, ceea ce vrea să însemne participarea la natura și la viaţa divină. 

„Lensiunea spre completa realizare de sine”, inoculată de Dumnezeu în 
profunditatea omului pentru a-l impulsiona eficient să devină ceea ce a fost 
„proiectat, a devenit în el o adevărată activitate ce comportă un continuu şi 
constant efort. 

Tensiunea înnăscută în om, ce se actualizează printr-un efort constant, de- 
vine pentru omul însuși o „activitate-suferință”, o adevărată suferință „necesa- 
ră, capabilă să-l ducă pe om la realizarea chemării sale misterioase de a deve- 
ni „om perfect”, fiu adoptiv al lui Dumnezeu, părtaş la natura şi la viața divină. 

Această tensiune inoculată în profunzimea umană, pentru a-l determina 
eficient să se realizeze, actualizată prin activitatea conștientă a omului, devine, 
din cauza efortului cerut, o adevărată preocupare, o adevărată „pătimire, o 
adevărată suferință pentru persoana umană. 

Dat fiind faptul că natura umană este constituită de Dumnezeu în acest 
mod, purtătoare a unei tensiuni interioare „necesare” pentru a-l determina 
eficient pe om spre realizarea sa plenară, se poate afirma că această „suferință” 
„coexistă cu el, face „parte” din constitutivul său intrinsec, nu poate să fie 
conceput şi nici înțeles decât în acest mod specific de a fi. 

Dacă „suferinţa intră în definiţia şi în geneza interiorităţii omului”, face 
parte din profunzimea sa constitutivă şi este „atât de profundă cât omul”, 


3 IOAN PAUL AL II-LEA, Misterul carităţii. Către Consiliul Pontifical Cor Unum (12 noiem- 
brie 1998). 

9 IOAN PAUL AL II-LEA, Scrisoarea enciclică Laborem exercens, nr. 6. 

* IOAN PAUL AL II-LEA, Am venit ca să aibă viaţă şi s-o aibă din belşug. Ca pregătire la a 
VIII-a Zi Mondială a Bolnavului (6 august 1999). 

42 M. SERRETTI, „Omul ca pasiune a lui Dumnezeu. Reflecţii pe marginea Scrisorii apos- 
tolice Salvifici doloris”, Nuovo Areopago 4 (1985) 52. 

„desigur, manifestă în modul său acea profunditate ce e proprie omului” şi, 
în acelaşi timp, este „în mod particular esenţială naturii omului”*. 

Fără acest „dar al suferinţei” — impuls interior coexistent şi esenţial natu- 
rii umane -, omul nu este capabil să se realizeze, ci se ruinează, ajunge la fali- 
mentul său etern. 

Se pare că diavolul a profitat de această dorinţă arzătoare profundă spre 
transcendenţă, sădită de Dumnezeu în om, şi prin înşelătorie, prezentând-o 
într-o lumină falsă, seducătoare, îl îndeamnă la transcendenţă, adică să devină 
„ca Dumnezeu”, independent de proiectul divin. Prin această alegere conşti- 
entă, omul refuză să se supună lui Dumnezeu şi introduce în lume răul păca- 
tului împreună cu moştenirea acestuia. 

Dumnezeu, lubire eternă, ce este mereu fidel proiectelor sale, nu abando- 
nează omul nici chiar atunci când alege să se realizeze independent de voința 
divină. 

Dumnezeu cel milostiv şi iubitor față de creatura sa umană continuă să 
aibă grijă de om şi, pentru a nu se stinge din interiorul acestuia acea dorință 
profundă de a deveni părtaş la natura şi la viața divină, conduce şi urmăreşte 
realizarea proiectului său etern, făcut în favoarea omului, chiar şi în centrul 
nodului întortocheat şi misterios al păcatului. 

Călăuzit de înțelepciunea sa misterioasă şi susținut de atotputernicia sa in- 
vincibilă, Dumnezeu foloseşte noua situaţie, creată de om în propria sa lume, 
într-un asemenea mod încât scoate posibilitatea mântuirii omului chiar din 
răul însuşi adus în lume de păcat. 

Noua situaţie, declanșată în lume ca fruct înveninat şi amar al păcatului, 
este suferinţa cu tulburătoarea şi înspăimântătoarea perspectivă a morții, ce 
poate deveni o „piedică” în calea realizării proiectate de Dumnezeu şi un „mo- 
tiv de îndepărtare” a omului „de Dumnezeu”“ pentru totdeauna. 

Suferinţa, introdusă conştient de om în propria viaţă din cauza nesupunerii 
sale sinucigaşe, „când vei mânca, desigur, vei muri” (Gen 3,17), răstoarnă toată 
situaţia omului în trupul şi în sufletul său. 

La suferința deja existentă, „inseparabilă” şi „esenţială” naturii umane, vo- 
ită de Dumnezeu, sub forma unei dorinţe stringente, a unei tendinţe spre 


43 IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 2. 

** IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 2. 

*5 IOAN PAUL AL II-LEA, „Totus tuus sum”, Recită Angelus de la Policlinica A. Gemelli (13 
octombrie 1996). 

46 IOAN PAUL AL II-LEA, Durerea salvifică. Mesajul pentru Ziua Mondială a Bolnavului (8 
decembrie 1993). 

transcendenţă, omul, prin păcatul său, adaugă o suferință suplimentară, „fruc- 
tul” refuzului proiectului divin. 

Alcătuită din impulsul misterios, sădit de Dumnezeu în om, pentru a-l sti- 
mula spre deplina sa realizare, şi din moştenirea păcatului, suferința umană 
devine o realitate misterioasă şi complexă cu o „compactitate proprie”. 

Complexitatea suferinţei umane îmbrățișează un dublu aspect: primul, voit 
de Dumnezeu, sub specia unei tendințe interioare spre deplina realizare a 
omului, care, chiar dacă cere un efort constant, nu devine o suferință împovă- 
rătoare, ci plăcută şi gratificantă; al doilea, introdus de om din cauza păcatului 
său, ce este o suferință grea şi periculoasă pentru persoana umană, în totalita- 
tea sa, ca şi pentru ambientul său vital. 

Această situație dezastroasă şi periculoasă pentru omul însuşi, ce a creat-o 
şi prin care a devenit el însuși incapabil de a o gestiona, tocmai din cauza slă- 
biciunii dobândite, datorită alegerii sale liber făcute, este preluată de Dumne- 
zeu în mâinile sale şi e gestionată cu înțelepciunea sa pentru salvarea omului. 
Dumnezeu, unicul capabil să gestioneze situația deplorabilă şi dezastroasă 
umană, luând în mâinile sale suferința şi răscumpărând-o prin pătimirea şi 
moartea lui Cristos, o oferă omului ca pe „un tezaur de potenţială maturizare 
umană şi creştină” şi ca pe „un proces de perfecționare a propriei vieţi”. 

Dumnezeu, cu aceeași iubire grijulie cu care s-a angajat să conducă omul în 
perioada şederii sale fericite şi supuse în Eden, înainte de căderea în păcat, 
continuă să-l conducă pe calea spre realizarea sa totală prin intermediul „su- 
ferinţei-tensiune”, inoculată de el în intimul omului şi prin suferinţa introdusă 
de omul însuși în lume și în care este ca şi scufundat. 

În Eden, înainte de păcat, Dumnezeu îi oferea omului posibilitatea de a se 
menţine în adevărul despre identitatea sa de creatură, dependentă total de 
Creatorul său, prin intermediul poruncii de a nu mânca din pomul cunoaşte- 
rii binelui şi a răului (cf. Gen 3,16-17); supunându-se acestei porunci, nu de- 
păşea limitele sale proprii de creatură şi rămânea în adevăr. 

După păcat Dumnezeu îi reaminteşte omului, prin intermediul suferinţei, 
limitele sale, condiţia de creatură finită, contingența şi fragilitatea sa, totala sa 
dependenţă de altul, adică de Creatorul său, faptul de „a nu fi de la sine” şi de 
„a nu-şi aparţine”. „Suferinţa amintește acest adevăr elementar înscris în cor- 


pul nostru, ca şi în psihicul nostru”%. 


47 JOAN PAUL AL II-LEA, Valoarea suferinţei în viața umană. Austria, Mesaj către persoane 
bolnave (21 iunie 1998). 
*% G. CINA, Suferinta şi mântuirea, Camillianum, Roma 2000, 30. 

Se ştie că o trăsătură fundamentală, ba chiar ontologică, relevantă a persoa- 
nei umane este posibilitatea de a dialoga, de a fi interpelat şi interpelat de 
Dumnezeu. 

În paradisul terestru Dumnezeu a menţinut un continuu dialog amical cu 
omul, până când acesta a săvârşit primul păcat 

Atunci când omul întrerupe dialogul amical cu Dumnezeu din cauza nesu- 
punerii şi încearcă să se închidă în sine, în nenorocirea sa, Dumnezeu cel mi- 
lostiv reia dialogul cu omul păcătos prin intermediul suferinţei, pentru a nu-l 
abandona slăbiciunii și nefericirii sale şi pentru a nu-l lăsa în pericolul de a 
ajunge la disperare şi la ruină eternă. 

Prin intermediul suferinţei, Dumnezeu îl revelează pe omul lui însuși ca pe 
unul ce este „interpelabil” şi îl ajută nu numai să nu se închidă în el însuşi, în 
chinuitoarea sa suferință, ci, dimpotrivă, să se deschidă la dialog, singurul 
mijloc pentru a ieşi din singurătatea şi nefericirea sa, să se deschidă la dialog cu 
Dumnezeu, Unicul ce vrea şi este capabil să-l salveze din situația sa dramatică. 

Suferinţa, descoperindu-i omului realitatea sa de „creatură, păstrându-l în 
dialog cu Creatorul său, însuflețind înlăuntrul său nestăvilita dorință misteri- 
oasă de a participa la natura şi la viața divină, în acelaşi timp îl provoacă şi îl 
împinge spre transcendenţa sa. 

„Viaţa umană nu se limitează doar la timpul cât trăieşte pe pământ, ci este 
proiectată în totalitatea sa spre plinătatea vieții’®, şi această proiectare, con- 
form planului divin, este chemarea la transcendență. 

Suferința ce „coexistă” şi este „esenţială” pentru profunzimea omului şi 
care are misiunea de a-l duce la deplina realizare aparține „transcendenţei 
omului”. 

Pentru a descoperi sensul profund al suferinţei şi pentru a găsi răspunsul 
valid şi satisfăcător la dramaticul „de ce?” al suferinței umane, Pontiful indică 
pista sigură ce trebuie parcursă, şi anume „acceptarea luminii Revelaţiei”, ce 
exprimă „ordine transcendentală a dreptăţii” şi invită la a o depăşi. 

Revelația, descoperind iubirea divină, indică „locul privilegiat” unde tre- 
buie căutat răspunsul satisfăcător la misterioasa problemă a suferinței umane. 


2. Isus și suferinţa 


Proiectul etern al Treimii de a face părtașe la viaţa, la iubirea şi la fericirea sa 
eternă toate creaturile raționale, inițiat prin creaţie, ajunge la culmea realizării sale 


*9 IOAN PAUL AL II-LEA, Valoarea salvifică a suferinţei. Audienţa generală (27 aprilie 1994). 

o dată cu Întruparea lui Cristos, Fiul lui Dumnezeu Tatăl, prin opera Duhului 
Sfânt. 

Isus Cristos, dus de Duhul Sfânt la deplina sa maturitate pentru a fi apt să 
actualizeze planul divin, determinat de puterea iubirii sale față de Tatăl şi faţă 
de întreaga umanitate, se angajează personal şi conştient cu toată dăruirea sa 
să-l realizeze. 

Pentru a manifesta vizibil întregii umanităţi iubirea eternă salvifică, „pla- 
nul Tatălui era clar în ochii lui Isus: calea suferinţei şi a morţii era necesară”. 

Isus, în unitate de iubire şi de voință cu Tatăl, acceptă planul, sarcina de 
Răscumpărător al lumii prin sacrificiul său total pe Cruce. El se oferă liber cu 
iubire, ia asupra sa povara suferinţei umane, o transformă într-un instrument 
de iubire salvifică şi o oferă ca instrument eficace pentru sfințirea şi mântuirea 
omenirii. 

Învățătura lui Isus despre suferință, minunile sale — vindecări ale bolnavilor 
şi eliberări ale posedaţilor de diavol - şi, în special, pătimirea şi moartea pe 
Cruce revelează misterul suferinței umane şi rolul ei în planul divin. 

Pentru a înțelege bine învățătura şi atitudinea lui Isus față de suferinţă, tre- 
buie citită cu multă atenţie Evanghelia, trebuie analizate şi meditate gesturile 
sale şi modul său de a accepta suferinţa în viaţa sa cotidiană şi în „ora” (In 
12,27) decisivă a Pătimirii şi a morţii pe Cruce. 

O superficială lectură a Vechiului Testament, martor al originii suferinței 
umane şi cosmice, şi o lectură fără o atenţie şi fără o consideraţie maximă a 
suferinţei lui Cristos, în special în sacrificiul Crucii, nu oferă posibilitatea de a 
înțelege misterul suferinţei în toată amploarea sa. 


2.1. Isus, Maestrul suferinţei 


Isus Cristos, Revelatorul absolut al adevăratei imagini a lui Dumnezeu şi al 
proiectului său de mântuire, vine în lume nu pentru a desființa Legea, ci pen- 
tru a duce la perfecțiune toată Revelația divină, prin pedagogia cuvintelor şi a 
acțiunilor sale, şi pentru a realiza planul etern de mântuire a lumii. 

O dată cu coborârea din cer şi cu venirea sa în lume, Cristos devine Imagi- 
nea vizibilă a Tatălui, Ultimul Trimis Special ca Maestru şi Răscumpărător al 
lumii. Ca Ultimul și cel mai Mare Maestru trimis de Tatăl - „Acesta este Fiul 
meu preaiubit; ascultaţi-l!” (Mc 9,7) —, El devine Maestrul prin excelenţă al 
Adevărului, chiar şi în ce priveşte esența misterului suferinței. 


50 IOAN PAUL AL II-LEA, Suntem chemaţi şi noi să împărtăşim crucea lui Isus Cristos. Audi- 
enţa generală (11 aprilie 1990). 

Dacă Isus Cristos este Adevărul — „Eu sunt... Adevărul” (In 14,6) — şi învaţă 
adevărul - „Dacă vă spun adevărul, de ce nu mă credeţi?” (In 8,46); dacă este 
„Lumina lumii” (In 8,12) şi cine urmează învăţătura sa „nu va umbla în întu- 
neric, ci va avea lumina vieții” (In 8,12), are perfectă dreptate Papa Ioan Paul 
al II-lea arunci când afirmă: „Numai Isus Cristos, Cuvântul definitiv al Tatălui, 
poate revela oamenilor misterul durerii şi să lumineze cu razele crucii sale 
glorioase cele mai întunecate nopţi ale creştinului””!. 

Deşi conceptul uman conform căruia suferința este văzută exclusiv ca o 
pedeapsă a păcatului este „fondat pe o revelaţie divină inițială”, totuşi „este 
insuficient, până chiar şi impropriu”*?. Prin urmare, se impune, în mod nece- 
sar, un „aggiornamento” în lumina Revelaţiei totale şi definitive în Cristos cu 
privire la conceptul despre suferința umană. 

Ioan Paul al II-lea afirmă că este necesar să se schimbe conceptul uman 
insuficient moştenit de la Vechiul Testament, conform căruia suferința umană 
este retribuția sau pedeapsa normală pentru păcatul comis, cu conceptul creş- 
tin fondat pe Revelaţie ajunsă la desăvârşire în Isus Cristos. 

„Nu este adevărat că orice suferinţă este consecința vinovăţiei şi are carac- 
ter de pedeapsă”**: o afirmaţie de acest fel „se dovedeşte nu numai insuficientă, 
dar pare de-a dreptul că slăbeşte şi sărăceşte conceptul de dreptate pe care îl 
întâlnim în Revelație”*>. 

Pentru a nu „slăbi şi a nu sărăci conceptul de dreptate pe care îl întâlnim în 
Revelaţie”, este necesar „să depăşim conceptul conform căruia suferința are 
numai semnificaţia de pedeapsă a păcatului”. 

În învățătura sa, Pontiful afirmă cu claritate că „Isus a schimbat radical 
sensul şi valoarea durerii””; aceasta, care după o interpretare unilaterală gre- 
şită „trebuia să fie o pedeapsă pentru vinovăţiile comise”, devine o realitate 
salvifică. 


51 IOAN PAUL AL II-LEA, Scrisoarea apostolică Maestro nella fede, nr. 16. 

52 IOAN PAUL AL II-LEA, Sensul suferinței la lumina pătimirii. Audienţa generală (9 noiem- 
brie 1988). 

53 IOAN PAUL AL II-LEA, Sensul suferinței la lumina pătimirii. Audienţa generală (9 noiem- 
brie 1988). 

54 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 11. 

55 IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 11. 

56 IOAN PAUL AL II-LEA, Scrisoarea apostolică despre sensul suferinţei Salvifici doloris, nr. 12. 

57 IOAN PAUL AL II-LEA, Am venit aici pentru a da omagiu celui ce suferă și aceluia ce se 
angajează să ducă suferința altuia. Între bolnavii de la „Salvator mundi” (20 martie 1988). 

58 IOAN PAUL AL II-LEA, Suferința Crucii. Participanţilor la întâlnirea din Piaţa „Sf. Petru” 
(27 aprilie 1983). 

„Nu mai este suficient a vedea în ea (suferință) o pedeapsă pentru păcate”, 
pentru că „Isus a corectat opinia care considera suferința numai ca pedeapsă a 
păcatului”“, ci trebuie considerată în lumina nouă a învăţăturii lui Cristos. 

„Pentru a pune capăt acestui mod meschin şi injust de gândire” despre 
suferință, este necesar să citim cu multă atenție Evanghelia lui Isus, învățătura 
lui exprimată în cuvinte, în vindecările miraculoase şi în modul său de a ac- 
cepta şi de a trăi propria suferinţă. 


2.2. Isus înfruntă problema suferinţei 


Poate să pară surprinzător faptul că Isus, încă de la începutul predicării 
sale, prin discursul inaugural al „Fericirilor” (cf. Mt 5,1-12 şi Lc 6,20-23), în- 
fruntă problema suferinţei. Cea mai mare parte a fericirilor propuse de Isus, 
după redactarea evanghelică a lui Matei şi a lui Luca, fac referință la suferința 
acelora care se simt chemaţi să se angajeze să intre în Împărăţia cerurilor. 

„Fericiţi cei săraci în duh” (Mt 5,3), „Fericiţi cei care plâng” (Mt 5,4), „Fe- 
riciți voi care acum sunteți flămânzi” (Lc 6,12) „Fericiţi voi care plângeţi acum” 
(Le 6,21), „Fericiţi cei persecutați” (Mt 5,10), „Fericiţi veţi fi când oamenii vă 
vor uri, când vă vor alunga, când vă vor insulta şi vor şterge numele vostru ca 
infam din cauza Fiului Omului” (Lc 6,22). 

Cuvintele Fericirilor par să fie programul său de viaţă ca Fiu al omului şi, în 
acelaşi timp, programul de viață pentru discipolii săi. El însuşi va deveni 
exemplu de sărăcie (cf. Lc 2,7), se va identifica cu cei mici şi nefericiţi (cf. Mt 
25,45) şi va fi disprețuit, persecutat şi ucis (cf. Mt 16,21-22). 

Suferinţa, după gândul lui Dumnezeu (cf. Mt 16,23) exprimat de Fiul său 
Întrupat în Fericiri, ca şi în tot restul învățăturii sale, „încetează de a mai fi un 
fapt indiferent sau un rău, pentru a deveni izvor nesecat de bine”?. 

Isus, pentru a schimba mentalitatea eronată a timpului său, întâlnită chiar 
şi în gândirea apostolilor, conform căreia suferința are funcţia exclusivă de 
pedeapsă din cauza păcatului, şi pentru a stabili o nouă şi justă viziune asupra 


5 IOAN PAUL AL II-LEA, Sensul suferinței la lumina pătimirii. Audienţa generală (9 noiem- 
brie 1988). 

®© IOAN PAUL AL II-LEA, Suferința Crucii. Participanţilor la întâlnirea din Piaţa „Sf. Petru” 
(27 aprilie1983). 

* IOAN PAUL AL II-LEA, Sensul suferinței la lumina pătimirii. Audienţa generală (9 noiem- 
brie 1988). 

% JOAN PAUL AL II-LEA, Am venit aici pentru a aduce un omagiu celui care suferă şi aceluia 
ce se angajează să ducă suferința altuia. Între bolnavii de la „Salvator mundi” (20 martie 1988). 

suferinţei, foloseşte în unele situații expresii foarte puternice, ba chiar dure, iar 
în alte momente, cuvinte „delicate”. 

Reacţia forte a lui Isus împotriva ideii de „suferință-pedeapsă” o întâlnim 
citind diverse pericope evanghelice. 

Din textul evanghelic după Luca (13,1-5), ce vorbeşte despre galileenii ma- 
sacraţi de Pilat şi despre cei optsprezece peste care a căzut turnul din Siloe şi 
i-a ucis, este evidentă reacţia puternică lui Isus împotriva ideii eronate că su- 
ferința şi moartea reprezintă consecinţa absolut normală a păcatului personal 
sau comunitar: „Credeţi voi că aceşti galileeni... Sau cei optsprezece erau mai 
vinovați decât toţi locuitorii Ierusalimului? Eu vă spun, nicidecum!” (Lc 13,2-5). 

Negaţia este hotărâtă şi condamnă interpretarea evenimentelor după prin- 
cipiul „suferință-pedeapsă”. „Se descoperă motivul vigurosului nu pe care el îl 
pronunţă: nu numai că interpretarea nu ar fi conformă cu adevărul, ci ar con- 
stitui o nedreptate, o lipsă de iubire față de persoanele judecate greşit ca fiind 
vinovate”. 

Un alt episod relatat de evanghelistul Ioan (9,1-41), acela al orbului din 
naştere, surprinde mentalitatea curentă moştenită de la Vechiul Testament, 
conform căreia păcatul este unica explicaţie sau unicul responsabil de suferin- 
ţa prezentă în lume. 

Făcându-se portavoce a mentalității timpului lor, discipolii îi pun această 
întrebare Maestrului lor: „Rabi, cine a păcătuit, el sau părinţii lui, că el s-a 
născut orb?” (In 9,2) În faţa acestui caz atât de încurcat, Isus răspunde prompt: 
„Nici el nu a păcătuit, nici părinţii săi” şi adaugă pozitiv: „ci este astfel ca să se 
arate în el lucrările lui Dumnezeu” (In 9,3). 


Isus a corectat opinia ce considera suferința numai ca pedeapsă a păcatului. De 
fapt, la întrebarea discipolilor privitor la orbul din naştere, el exclude că infirmita- 
tea ar deriva de la păcat şi afirmă că are ca motiv manifestarea lucrărilor lui Dum- 
nezeu, manifestare ce se va verifica prin minunea vindecării şi încă mai mult prin 
adeziunea infirmului vindecat la lumina credinței (In 9,3). Pentru a înţelege sen- 
sul suferinţei, nu trebuie să se privească atât la omul păcătos, cât, mai degrabă, la 
Cristos Isus, Răscumpărătorul său“. 


& J, GALoT, „Suferința omului și cuvântul lui Dumnezeu”, La Civiltà Cattolica 132 (1981) 
4, 435. 

$% IOAN PAUL AL II-LEA, Suferința crucii. Participanţilor la întâlnirea din Piaţa „Sf. Petru” 
(27 aprilie 1983). 

menţionarea orei care a venit se acordă cu indicaţia „necesităţii”, în care se expri- 
mă necesitatea ineluctabilă a suferinței”. 


În gândirea lui Isus, suferința necesară a nașterii are un caracter tranzitoriu 
care aduce bucuria fecundității; femeia uită imediat după naştere suferința şi 
este plină de bucurie, pentru că „s-a născut un om în lume” (In 16,21). Astfel, 
Isus modifică interpretarea dată acestei dureri din relatarea căderii originale 
într-o imagine de noblețe adevărată. 

Ioan Paul al II-lea, gândind la această realitate, scrie: „În planul divin, orice 
durere este o durere de naștere; ea contribuie la nașterea unei noi umanități”'*. 


2.3. Refuzul suferinței, un adevărat „scandal” 


Isus nu numai că se opune şi corectează ideile eronate, care considerau 
suferința numai ca pe o justă şi foarte normală pedeapsă pentru păcat, dar 
propune învățătura sa autentică şi cu autoritate divină, considerând scanda- 
loasă tentativa de a fi El însuşi îndepărtat de la calea suferinţei. 

După prima anunţare a pătimirii, atunci când Petru protestează: „Să te fe- 
rească Dumnezeu, Doamne! Asta nu ţi se va întâmpla niciodată!” (Mt 16,22), 
Isus reacţionează cu forţă: „Pleacă de la mine, Satană! Tu îmi ești de scandal, 
pentru că tu nu gândeşti ca Dumnezeu, ci ca oamenii!” (Mt 16,23) 

Prompta şi puternica reacție a lui Isus la cuvintele lui Petru scoate în evi- 
dență o dublă dimensiune a suferinţei: din punctul de vedere al lui Dumnezeu, 
„tu nu gândești ca Dumnezeu”, şi din punctul de vedere uman, „tu gândeşti ca 
oamenii”. 

Cuvintele lui Isus, „tu nu gândeşti ca Dumnezeu”, revelează gândul total 
diferit a lui Dumnezeu despre suferință, în comparație cu acela al oamenilor: 
„Pentru că gândurile mele nu sunt gândurile voastre. Cât de departe este cerul 
de pământ, atât de departe sunt gândurile mele de gândurile voastre” (Is 55,8-9). 

Dacă gândul uman, exprimat de Petru, „Aă te ferească Dumnezeu, Doamne! 
Asta nu ţi se va întâmpla niciodată!”, consideră suferința un rău de evitat sau 
de care să te eliberezi cu orice preț, conform gândului lui Dumnezeu, acesta 
este mijlocul ales de El pentru a manifesta Iubirea sa salvifică şi pentru a aduce 
mântuirea, adică deplina realizare a întregii omeniri. 


% J, GALoT, „Suferinţa omului și cuvântul lui Dumnezeu”, La Civiltà Cattolica 132 (1981) 
4, 438-439. 

% IOAN PAUL AL II-LEA, Suferința crucii. Participanţilor la întâlnirea din Piaţa „Sf. Petru” 
(27 aprilie 1983). 

Cuvintele dure adresate de Isus lui Petru, „Pleacă de la mine, Satană! Tu îmi 
eşti de scandal”, revelează o altă învățătură. Cuvântul „Satană”, foarte dur pen- 
tru urechile apostolului său, surprinzătoare pentru restul apostolilor şi nu mai 
puţin pentru noi, are rolul de a trezi apostolii, ca şi pe noi toţi, din somnul 
mentalității eronate, cvasiuniversale, în ce priveşte suferința. Cred că este 
foarte important să observăm că Isus, folosind cuvântul „Satană, Opozantul 
lui Dumnezeu şi al proiectului său etern salvific şi „ucigașul omului”, vrea să 
reveleze prezenţa influxului spiritului demonic în conceptul uman despre su- 
ferință. Prin acest mod de a se exprima, Isus nu numai că ne avertizează serios 
pe toţi despre pericolul de a vedea realitatea suferinţei și de a acţiona după o 
mentalitate eronată, determinată de influxul satanic, dar vrea să ne facă să 
înțelegem şi pozitivitatea gândirii divine, conform căreia suferinţa are în sine 
o dimensiune salvifică. 

Prin învăţătura sa, Isus intenționează să substituie ideea eronată despre su- 
ferinţă, insinuată de Satana în gândirea umană, cu gândirea divină, care con- 
sideră suferința mijlocul „unic şi necesar” pentru manifestarea iubirii divine 
care salvează omenirea. 

Învățătura lui Cristos despre rolul şi funcţia suferinţei revelează distanța 
infinită dintre gândurile lui Dumnezeu şi gândurile oamenilor şi manifestă 
„adevăratul scandal!” în ostilitatea şi în refuzul suferinței voite şi alese de Dum- 
nezeu ca instrument de mântuire. 

În timp ce înaintea ochilor oamenilor suferința este un „scandal, un mare 
rău de evitat şi de suprimat cu orice preţ, înaintea ochilor lui Dumnezeu este 
calea mântuirii, iar adevăratul scandal constă în a voi s-o eviţi. 

Omul care, acceptând tentaţia Satanei, refuză suferința se găseşte în situaţia 
de a colabora cu dușmanul său, opunându-se binelui voit de Dumnezeu ca rod 
al suferinţei. 

Ideea lui Isus exprimată în textele citate, conform căreia suferința este calea 
necesară, aleasă de Dumnezeu pentru mântuirea lumii, este confirmată şi de 
alte texte biblice. 

După mărturisirea de credinţă a lui Petru „Iu eşti Cristos, Fiul lui Dumne- 
zeu cel viu” (Mt 16,16), Isus „a început să-i înveţe că Fiul Omului trebuie să 
sufere multe şi să fie renegat de bătrâni, de marii preoţi şi de cărturari, apoi să 
fie ucis şi, după trei zile, să învie” (Mc 8,31; Lc 9,22). 

Vorbind despre sacrificiul său sângeros de pe cruce, spune: „Trebuie să fiu 
botezat cu un botez şi cât sunt de îngrijorat până se va împlini!” (Lc 12,50). 

Necesitatea suferinţei este manifestată şi de aceste cuvinte: „Nu trebuie 
oare să beau potirul pe care Tatăl mi l-a dat?” (n 18,11) 

În ziua Învierii sale, Isus Cristos, vorbind despre necesitatea suferinței pen- 
tru a intra în gloria sa ca „primiţia acelora ce sunt morți” (1Cor 15,20), afirmă 
cu hotărâre: „Oare nu trebuia Cristos să sufere acestea şi să intre în gloria sa?” 
(Lc 24,26) 

Din învăţătura lui Isus apare evident că, în planul trinitar, suferința este 
mijlocul necesar pentru mântuirea lumii şi că fiecare nu numai că trebuie să se 
reconcilieze cu acest gând divin, dar are şi datoria de a-l transforma într-o 
profundă convingere personală: trebuie să acceptăm şi să trăim toate încercă- 
rile suferinței călăuziți mereu de această convingere. Oricine refuză gândirea 
lui Dumnezeu, exprimată cu claritate de Cristos, Maestrul divin, şi trăieşte 
după gândul eronat uman refuză propria realizare, refuză mântuirea. 


3. Suferinţa, cale creştină spre împlinire 


Cu venirea în lume a Fiului lui Dumnezeu prin Întrupare şi prin pătimirea 
şi moartea pe Cruce, suferința umană dobândește un sens nou şi o valoare 
aparte. Ea nu mai este o absurditate, nici o simplă şi negativă pasivitate, nici 
chiar o energie umană risipită; ci, pătrunsă de forța salvifică a lui Cristos, a 
devenit un „mijloc de neînlocuit şi inefabil”“ pentru a manifesta iubirea ade- 
vărată care generează binele. 

Cristos, prin forţa crucii sale, regenerează suferința umană şi o supune unei 
răsturnări extraordinare, „din slăbiciune a omului” o transformă în „putere a 
lui Dumnezeu”. 

Senzaţia inutilităţii suferinţei înrădăcinată în mintea omului îl consumă și 
îl face să se simtă condamnat să primească ajutor şi asistenţă din partea altora, 
să fie povară pentru alții şi inutil lui însuși. Toate acestea pot fi depășite numai 
cu lumina nouă adusă de Cristos cu privire la suferință. 


Descoperirea sensului salvific al suferinţei în unire cu Cristos transformă această 
situație deprimantă. Credinţa în participarea la suferinţele lui Cristos poartă în 
sine siguranța interioară că omul suferind „completează ceea ce lipseşte pătimiri- 
lor lui Cristos”; că în dimensiunea spirituală a operei răscumpărării slujeşte, ase- 
menea lui Cristos, la salvarea fraţilor şi a surorilor sale. Prin urmare, nu numai că 
este utilă altora, ci, mai mult, îndeplineşte un serviciu de neînlocuit. În trupul lui 


© IOAN PAUL AL II-LEA, În suferinţă se împlineşte opera răscumpărării. Unui grup de bol- 
navi, Grădinile Vaticane (21 mai 1979). 
7% JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 26. 

Cristos, care neîncetat creşte din Crucea Răscumpărătorului, tocmai suferința, 
pătrunsă de spiritul sacrificiului lui Cristos, este mijlocitoarea de neînlocuit şi au- 
toarea binelui, indispensabile pentru mântuirea lumii. Este ea, mai mult decât 
orice altceva, cea care deschide drum Harului care transformă sufletele umane. 
Ea, mai mult decât orice alt lucru, face prezente forțele mântuirii în istoria umani- 
tăi”. 


3.1. Suferinta transformată 


Suferințele umane, unite cu suferința răscumpărătoare a lui Cristos, devin 
fundamentul solid pentru a edifica binele adevărat pentru omenire, iar „Cris- 
tos a făcut din ele cea mai solidă bază a binelui definitiv, adică binele mântuirii 
veşnice””?, „un sprijin particular pentru forțele binelui, deschizând calea vic- 
toriei acestor forțe salvifice”” spre victoria definitivă şi totală escatologică. 

În faţa unei acţiuni atât de minunate a suferinţei se nasc inevitabil diferite 
întrebări: Cum se face că la lumina Revelaţiei totale în Cristos suferința şi-a 
schimbat radical sensul? De unde provine această forță extraordinară a sufe- 
rinţei? Ce realitate o pătrunde, transformând-o într-un mijloc de mântuire 
pentru umanitatea întreagă? Nu este decât un singur răspuns: Cristos! Este 
tocmai El şi numai El cel care, cu venirea sa în lume prin Întrupare, cu Învăţă- 
tura sa autorizată, cu Vindecările sale, cu Pătimirile sale, cu Moartea pe Cruce 
şi, în fine, cu Învierea sa, devine răspunsul pe deplin satisfăcător şi definitiv la 
misterul suferinței umane. 

Este Fl însuși cel care acţionează în realitatea vie a suferințelor umane prin 
Spiritul său de adevăr, prin Duhul Mângâietor. Este El cel care transformă, 
într-un sens sigur, substanţa însăşi a vieţii spirituale, indicându-i omului sufe- 
rind un loc aproape de sine. Este El - ca Maestru şi Ghid interior — cel care îi 
învaţă pe fratele şi pe sora suferinzi acest mirabil schimb, pus în inima însăşi 
a misterului răscumpărării”. 

Cristos, Fiul lui Dumnezeu, născut din Tatăl şi de aceeaşi substanţă cu El, 
„Lumină din Lumină”, vine în lume şi aduce lumina divină pentru a lumina 
secretul suferinței umane. Fiind „Dumnezeu adevărat din Dumnezeu adevă- 
rat, adică „Iubire adevărată din Iubire adevărată”, vine pentru a revela adevă- 
rata față a lui Dumnezeu-iubire, care, din dragoste faţă de om, ia asupra Sa 


71 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 27. 
72 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 26. 
75 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 27. 
74 JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 26. 

suferința umană şi, penetrând-o cu iubirea sa, o transformă în mijloc de ma- 
nifestare a adevăratei iubiri şi în mijloc de mântuire a lumii. 

Realitatea care penetrează, transformă, dă forță şi sens suferinței umane şi 
o vivifică este Cristos, Iubirea divină manifestată lumii prin Întrupare, pătimire 
şi moarte, iar acum este prezentă misterios în lume prin Cel Înviat. 

Suferinţa „este transformată de iubirea divină”5, de iubirea evidentă a lui 
Cristos, care acționează „în realitatea vie a suferințelor umane”; din mijloc de 
pedeapsă cerută de Dreptatea lui Dumnezeu devine mijloc de răscumpărare 
cerută de Milostivirea lui Dumnezeu; inutilitatea şi absurditatea se schimbă în 
slujire de neînlocuit pentru mântuirea lumii. Numai Cristos, „Iubirea lui 
Dumnezeu, este capabil să transforme răul în bine, întunericul în lumină, 
moartea în viaţă””€ şi suferința în bucurie. 

Iubirea lui Dumnezeu manifestată în Cristos este cu adevărat atotputernică, 
capabilă de a scoate cel mai mare bine din cel mai mare rău. Din cel mai mare 
rău suportat de Cristos din partea oamenilor a scos cel mai mare bine: prea- 
mărirea lui Cristos şi mântuirea lumii. 

Forţa care poate transforma răul în bine şi care este capabilă să scoată bine- 
le şi din rău este şi rămâne mereu iubirea divină salvifică, manifestată de 
Dumnezeu în Fiul său Întrupat, Isus Cristos. 

După învățătura Pontifului, „puterea răscumpărătoare a suferinței stă în 
iubire”, în iubirea lui Cristos pentru omenire, care revelează Iubirea eternă 
trinitară. 

Cristos, pentru a putea introduce în suferința umană forța şi iubirea sa sal- 
vifică, intră în inima însăși a suferinţei şi dinăuntru acționează misterios, pu- 
ternic şi eficient. 


„Suferinţa, de fapt, nu poate fi transformată şi schimbată cu un har din exterior, ci 
dinăuntru. Şi Cristos, prin suferința sa proprie, se află înlăuntrul fiecărei suferințe 
umane şi poate acționa din interiorul acesteia cu puterea Spiritului său de adevăr, 
a Duhului Mângâietor”*. 


Isus, intrând „prin suferinţa sa proprie salvifică” „în realitatea vie a suferin- 
telor umane”, acţionează din interiorul lor „cu puterea Spiritului său de adevăr” 


75 IOAN PAUL AL II-LEA, Suferința luminată de credință. Ligii italiene pentru lupta împotri- 
va tumorilor (13 decembrie 1997). 

76 IOAN PAUL AL II-LEA, Vizita la bolnavi. Ancona, La Spitalul Regional (30 mai 1999). 

77 JOAN PAUL AL II-LEA, Sensul suferinței în lumina pătimirii. Audienţa generală (9 noiem- 
brie 1988). 

şi le transformă din „slăbiciune” umană în „putere” a lui Dumnezeu, din mij- 
loc de umilire şi de moarte în mijloc de glorie şi de viaţă eternă. Aceasta este 
extraordinara transformare realizată de puterea iubirii lui Cristos, care intră 
cu influxul său divin în realitatea misterioasă a suferinţei umane. Intrat în 
profundul suferinţei umane, Isus devine „Maestru și Ghid interior care îi în- 
vaţă pe fratele şi pe sora suferinzi acest mirabil schimb, pus în însăşi inima 
misterului răscumpărării”. Cu forța iubirii ascunse în suferința însăși, Cris- 
tos apropie de Fl interior persoana suferindă şi o pregăteşte pentru a intra în 
profunzimea misterului iubirii lui Dumnezeu. 

În faţa fratelui sau a surorii suferinzi, Cristos deschide şi desfăşoară gradu- 
al orizonturile Împărăției lui Dumnezeu: ale unei lumi convertite la Creator, 
ale unei lumi eliberate de păcat, care tocmai se edifică prin puterea salvifică a 
iubirii. Şi lent, dar eficient, Cristos introduce în această lume, în această Împă- 
răție a Tatălui, pe omul suferind, într-un mod sigur prin inima însăşi a sufe- 
rinţei sale®. 

Apropierea interioară a creştinului suferind realizată de Cristos „prin ini- 
ma însăşi a suferinţei sale” nu vrea să spună un simplu „a sta” unul lângă altul, 
ci ceva mai mult: înseamnă o apropiere în modul de a gândi realitatea suferin- 
tei, în modul de a o primi în propria viaţă, în modul de a se angaja în proiectul 
divin şi în modul de a deveni împreună cu Cristos o jertfă vie, sfântă şi plăcu- 
tă lui Dumnezeu pentru sfinţirea sa şi pentru mântuirea lumii. 

Din această operă extraordinară realizată de Cristos în creştinul suferind se 
descoperă ce forță are iubirea salvifică a lui Dumnezeu manifestată în suferin- 
ţa lui Cristos, cum ştie Fl să transforme suferinţa într-o realitate benefică pen- 
tru el şi pentru întreaga omenire. Această operă salvifică realizată de Dumne- 
zeu în Cristos devine manifestarea elocventă a iubirii sale eterne faţă de om, 
creatura sa predilectă şi dinainte aleasă în Cristos, pentru a cărei realizare, 
adică mântuire, el rămâne mereu fidel. 

Dumnezeu, în iubirea sa cea mare, nu se dă înapoi din faţa refuzului iubirii 
sale din partea omului păcătos, ci actualizează proiectul său divin cu dăruirea 
Fiului său ca sacrificiu de ispășire a păcatului; îl eliberează de păcat, de sufe- 
rință şi de moarte eternă şi îi oferă adopţiunea de fiu, făcându-l împreună 
moştenitor cu Unicul său Fiu, Isus Cristos. 

Isus cu Crucea sa trasează pentru toți discipolii săi calea și-i invită să-L 
urmeze purtându-și fiecare propria cruce. Calea trasată de Cristos „este aceea 


7? JOAN PAUL AL II-LEA, Scrisoarea apostolică despre sensul suferinţei Salvifici doloris, nr. 26 

a iubirii cu orice preţ”*!; chiar dacă nu este uşor de parcurs, totuși este „unica” 

ce duce la realizarea umană, adică la mântuire. Cine vrea să ajungă la mântu- 
ire trebuie să renunţe la sine, să-şi ia propria cruce şi să-l urmeze pe Cristos. 

Isus, Maestrul divin, îl asigură pe discipolul său de ajungerea la comuniune 

de viaţă şi de iubire cu Dumnezeu în ceruri - „unde sunt Eu, acolo va fi şi 

slujitorul meu” (In 12,26) - numai dacă acesta va urma exemplul său de iubire 

față de Tatăl, manifestată cu supunerea totală la voinţa sa şi cu iubirea față de 

omenire, care „găseşte exprimarea cea mai înaltă în darul vieţii sale pentru 


oameni” %?. 


3.2. Suferinţa duce la maturizare creştină 


Fiecare creştin, altoit în Cristos prin Botez şi devenit fiu adoptiv a lui Dum- 
nezeu, este chemat să împărtăşească cu Cristos, în călătoria sa pământească, 
toată situaţia trăită de EI în timpul vieţii sale pământeşti. 

Isus a venit în lume pentru a-L revela pe Tatăl și iubirea sa pentru omenire, 
pentru a manifesta iubirea sa față de Tatăl său şi față de oameni şi pentru a 
împlini voia Tatălui: „Lumea trebuie să ştie că îl iubesc pe Tatăl şi că fac așa 
cum mi-a poruncit Tatăl” (In 14,31), „căci m-am coborât din cer nu ca să fac 
voia mea, ci voia celui care m-a trimis” (In 6,38); „Hrana mea este să fac voia 
celui care m-a trimis şi să împlinesc lucrarea lui” (In 4,34). „Tată, dacă vrei, 
îndepărtează potirul acesta de la mine, dar nu voia mea, ci a ta să se facă!” (Lc 
22,42). Nu a venit pentru a realiza proiectele sale, ci proiectul etern al Tatălui. 
Nu realizarea sa umană, egoistă, fără să se intereseze de realizarea altora, ci 
realizarea sa umană, totală, împreună cu aceea a tuturor oamenilor, prin ofe- 
rirea de sine ca victimă de ispășire pentru păcatul lumii. 

Fără a greşi, se poate afirma că acesta este adevăratul proiect făcut de Dum- 
nezeu pentru fiecare botezat devenit fiul său adoptiv, imagine vizibilă şi vie a 
Fiului Unul născut. Nu există un alt program, un alt proiect sau o altă poruncă 
de îndeplinit din partea creştinului decât acelea ale lui Cristos, care este Capul 
şi Maestrul său. Nu există o altă cale de parcurs decât aceea a supunerii la vo- 
ința Tatălui, prin care dovedeşte iubirea sa față de EI şi față de fraţii săi. 

Creştinul care acceptă proiectul divin şi imită exemplul lui Cristos împli- 
neşte voia lui Dumnezeu şi se realizează pe deplin pe sine împreună cu cele- 
lalte membre ale Trupului lui Cristos, adică Biserica. 


81 B, MORICONI, „Meditaţie despre durerea și moartea lui Isus”, Rivista di Vita Spirituale 36 

Sfânta Scriptură revelează că Isus Cristos a ajuns la deplina sa realizare ur- 
mând proiectul divin trasat de Tatăl, parcurgând drumul suferinței. Această 
„cale” aleasă de Tatăl nu trebuie considerată, cum o consideră majoritatea oa- 
menilor, o cale pentru a-l pedepsi omul păcătos sau pentru a mortifica omul 
punându-l la probă, ci ca fiind calea iubirii totale, care singură poate realiza pe 
deplin omul și care adesea se manifestă prin suferință. 

Suferința „necesară” a creștinului pentru mântuirea sa şi pentru mântuirea 
lumii rămâne învăluită în cel mai mare mister al Iubirii eterne salvifice. „În 
măsura în care suntem capabili să înțelegem sublimitatea iubirii divine”®, de- 
venim capabili să înțelegem misterul suferinței în proiectul divin. 


3.3. Sensul misterios al suferinţei 


Suferința, pâinea cotidiană a atâtor persoane, a fost şi încă mai este consi- 
derată de o mare parte a omenirii ca o piedică serioasă în calea fericirii omului 
şi, de aceea, împotriva ei se luptă cu toate mijloacele şi cu toate forțele, fie pen- 
tru a o îndepărta, fie pentru a o dezrădăcina din viața umană. 

Atmosfera culturală actuală, lipsită de o viziune religioasă care s-o ajute să 
descifreze pozitiv misterul suferinţei, nu găseşte în ea nici o semnificaţie sau 
valoare, dimpotrivă, o consideră răul prin excelenţă ce trebuie eliminat cu ori- 
ce preţ. 

Conform mentalității actuale aproape omniprezente, 


aşa-zisa „calitate a vieţii” este interpretată preponderent sau exclusiv ca eficiență 
economică, consumism dezordonat, frumuseţe şi satisfacere a vieţii fizice, uitând 
de dimensiunile mai profunde - relaționale, spirituale şi religioase - ale existenţei. 
Într-un asemenea context, suferinţa, inevitabila povară a existenţei umane, dar şi 
factor de posibilă creştere personală, este „cenzurată”, respinsă ca inutilă, ba chiar 
combătută ca un rău de evitat mereu şi oricum. Când nu se poate depăşi, iar per- 
spectiva unui bine cel puţin în viitor dispare, atunci pare că viaţa a pierdut orice 
semnificaţie şi creşte în om tentaţia de a-şi revendica dreptul de a o suprimat“. 


Pentru alte persoane suferința a devenit motiv de îndepărtare de Dumne- 
zeu sau de negare a atotputerniciei şi a bunătăţii sale, ba chiar şi ocazie de a 
nega existenţa lui Dumnezeu. 

Dacă din punct de vedere numai uman multe suferinţe par lipsite de orice 
semnificaţie sau de-a dreptul nedrepte, în special suferința inocenților, „în 

realitate, dacă Domnul Isus Cristos, Cuvântul Întrupat, a proclamat Fericiți cei 
care plâng (Mt 5,4), este pentru că există un punct de vedere mai înalt, acela al 
lui Dumnezeu, care îi cheamă pe toţi la viaţă, chiar dacă prin durere şi moarte, 
la Împărăţia eternă a iubirii şi a păcii”s5. 

Pentru a înţelege sensul misterios al suferinței în viața umană, trebuie pri- 
vită din „punctul de vedere mai înalt, acela a lui Dumnezeu”, din punctul de 
vedere al misterului iubirii sale, de care este strâns legat însuşi misterul omului. 

Misterul omului şi al suferinţei nu găseşte nici o clarificare decât în Miste- 
rul lui Cristos, revelator al iubirii trinitare. Omul, înainte de apariția sa în 
existenţa terestră, a fost iubit, ales şi predestinat în Cristos şi, pentru aceasta, 
„numai în misterul Cuvântului întrupat găseşte adevărata lumină misterul 
omului. Prin Cristos şi în Cristos se luminează enigma durerii şi a morții 5. 

În Cristos, toată existența umană, chiar dacă scufundată în suferință, pri- 
meşte sens în misterul iubirii trinitare. 


% IOAN PAUL AL II-LEA, Durerea salvifică. Mesaj pentru Ziua Mondială a Bolnavului (8 

